Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta /* JOIN/2013/011 final - 2013/0143 (NLE) */





PERUSTELUT (1) Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003[1] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. (2) Yhdistyneiden kansakuntien turvallisuusneuvosto antoi 6. maaliskuuta 2013 päätöslauselman 2093 (2013), jolla päätöslauselman 733 (1992) 5 kohdalla käyttöönotettua sekä päätöslauselman 1425 (2002) 1 ja 2 kohdalla tarkennettua aseidenvientikieltoa muutetaan siten, että siinä sallitaan poikkeus aseisiin ja sotilastarvikkeisiin liittyvää apua koskevaan kieltoon, kun ne on tarkoitettu AMISOMin strategisten kumppaneiden tukemiseksi, Yhdistyneiden kansakuntien henkilökunnan käyttöön, Yhdistyneiden kansakuntien Somaliassa olevan poliittisen toimiston jatkona toteutettavan operaation käyttöön, Somalian liittohallituksen turvallisuusjoukkojen kehittämiseksi tai Somalian väestön turvallisuuden takaamiseksi. (3) Neuvosto antaa uuden neuvoston päätöksen päätöksen 2010/231/YUTP muuttamiseksi siten, että tämä poikkeus sisällytetään siihen. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen vuoksi sen täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. (5) Sen vuoksi neuvoston asetusta (EY) N:o 147/2003 olisi muutettava. 2013/0143 (NLE) Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Somaliaan kohdistuvista rajoittavista toimenpiteistä 26 päivänä huhtikuuta 2010 annetun neuvoston päätöksen 2010/231/YUTP[2], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003[3] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. (2) Yhdistyneiden kansakuntien turvallisuusneuvosto antoi 6 päivänä maaliskuuta 2013 päätöslauselman 2093 (2013), jolla päätöslauselman 733 (1992) 5 kohdalla käyttöönotettua sekä päätöslauselman 1425 (2002) 1 ja 2 kohdalla tarkennettua aseidenvientikieltoa muutetaan siten, että siinä sallitaan poikkeus aseisiin ja sotilastarvikkeisiin liittyvää apua koskevaan kieltoon, kun ne on tarkoitettu AMISOMin strategisten kumppaneiden tukemiseksi, Yhdistyneiden kansakuntien henkilökunnan käyttöön, Yhdistyneiden kansakuntien Somaliassa olevan poliittisen toimiston jatkona toteutettavan operaation käyttöön, Somalian liittohallituksen turvallisuusjoukkojen kehittämiseksi tai Somalian väestön turvallisuuden takaamiseksi. (3) Neuvosto antoi … päivänä huhtikuuta 2013 neuvoston päätöksen 2013/…/YUTP[4], jolla muutetaan päätöstä 2010/231/YUTP ja sisällytetään kyseiset poikkeukset siihen. (4) Nämä toimenpiteet kuuluvat Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. (5) Sen vuoksi neuvoston asetusta (EY) N:o 147/2003 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 147/2003 seuraavasti: 1. Korvataan 2 a artikla seuraavasti: ”2 a artikla Poiketen siitä, mitä 1 artiklassa säädetään, liitteessä I ilmoitetuilla verkkosivuilla mainittu sen jäsenvaltion toimivaltainen viranomainen, johon palveluntarjoaja on sijoittautunut, voi tarkoituksenmukaisiksi katsominsa ehdoin sallia a) sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, jos se on todennut, että kyseinen rahoitus, neuvonta, apu tai koulutus on tarkoitettu yksinomaan Yhdistyneiden kansakuntien turvallisuusneuvoston päätöslauselman 1744 (2007) 4 kohdassa tarkoitetun AMISOM-operaation tukemiseksi tai siinä käytettäväksi taikka YK:n turvallisuusneuvoston päätöslauselman 1851 (2008) 6 kohdan ja päätöslauselman 1846 (2008) 10 kohdan mukaisia toimenpiteitä toteuttavien valtioiden ja alueellisten järjestöjen yksinomaista käyttöä varten; b) sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, jos se on todennut, että kyseinen rahoitus, neuvonta, apu tai koulutus on tarkoitettu yksinomaan AMISOMin strategisten kumppaneiden, jotka toimivat yksinomaan 5 päivänä tammikuuta 2012 hyväksytyn Afrikan unionin strategisen toimintaperiaatteen mukaisesti ja yhteistyössä ja koordinoiden AMISOMin kanssa YK:n turvallisuusneuvoston päätöslauselman 2093 (2013) 36 kohdassa määrätyllä tavalla, tukemiseksi tai niiden käytettäväksi; c) sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, jos se on todennut, että kyseinen rahoitus, neuvonta, apu tai koulutus on tarkoitettu yksinomaan Yhdistyneiden kansakuntien henkilökunnan, mukaan lukien Yhdistyneiden kansakuntien Somaliassa oleva poliittinen toimisto tai sen jatkona toteutettava operaatio, tukemiseksi tai niiden käytettäväksi; d) sotilastoimintaan liittyvän teknisen neuvonnan, avun tai koulutuksen antamisen seuraavin edellytyksin: i) asianomainen toimivaltainen viranomainen on todennut, että kyseinen neuvonta, apu tai koulutus on tarkoitettu yksinomaan turvallisuusalan instituutioiden kehittämisen tukemiseksi päätöslauselman 1744 (2007) 1, 2 ja 3 kohdassa tarkoitetun poliittisen prosessin mukaisesti; ja ii) asianomainen jäsenvaltio on ilmoittanut Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle todenneensa, että kyseinen neuvonta, apu tai koulutus on tarkoitettu yksinomaan turvallisuusalan instituutioiden kehittämisen tukemiseksi päätöslauselman 1744 (2007) 1, 2 ja 3 kohdassa tarkoitetun poliittisen prosessin mukaisesti, ja että sen toimivaltainen viranomainen aikoo myöntää luvan, eikä komitea ole viiden työpäivän kuluessa ilmoituksen saamisesta ilmoittanut vastustavansa toimenpidettä; e) sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, lukuun ottamatta tämän asetuksen liitteessä III mainittuja tuotteita, seuraavin edellytyksin: i) asianomainen toimivaltainen viranomainen on todennut, että kyseinen neuvonta, apu tai koulutus on tarkoitettu yksinomaan Somalian liittohallituksen turvallisuusjoukkojen kehittämiseksi ja Somalian väestön turvallisuuden takaamiseksi, ja ii) Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle on ilmoitettu vähintään viisi päivää etukäteen sellaisen neuvonnan, avun tai koulutuksen antamisesta, joka on tarkoitettu yksinomaan Somalian liittohallituksen turvallisuusjoukkojen kehittämiseksi ja Somalian väestön turvallisuuden takaamiseksi, ja kyseisestä neuvonnasta, avusta tai koulutuksesta on annettu yksityiskohtaiset tiedot YK:n turvallisuusneuvoston päätöslauselman 2093 (2013) 38 kohdan mukaisesti; tai, tapauksen mukaan iii) asianomainen jäsenvaltio on ilmoittanut Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle vähintään viisi päivää etukäteen, ilmoitettuaan Somalian liittohallitukselle aikomuksestaan tehdä niin, todenneensa, että kyseinen neuvonta, apu tai koulutus on tarkoitettu yksinomaan Somalian liittohallituksen turvallisuusjoukkojen kehittämiseksi ja Somalian väestön turvallisuuden takaamiseksi, ja että sen toimivaltainen viranomainen aikoo myöntää luvan, ja antanut kaikki asianmukaiset tiedot YK:n turvallisuusneuvoston päätöslauselman 2093 (2013) 38 kohdan mukaisesti.” 2. Poistetaan 3 artiklan 1 kohdan c ja d alakohta. 3. Lisätään tämän asetuksen liitteenä oleva teksti liitteeksi III. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE ”LIITE III Luettelo 2 a artiklan e alakohdassa tarkoitetuista tuotteista 1. Ilmatorjuntaohjukset, mukaan lukien lähi-ilmatorjuntajärjestelmät (MANPADS); 2. Tykit, haupitsit ja kanuunat, joiden kaliiperi on enemmän kuin 12,7 mm, sekä niitä varten erityisesti suunnitellut ampumatarvikkeet ja komponentit. (Tähän eivät sisälly olalta ammuttavat panssarintorjuntaan käytettävät raketinheittimet, kuten singot ja kevyet kertasingot, kiväärikranaatit tai kranaattikonekiväärit.); 3. Kranaatinheittimet, joiden kaliiperi on enemmän kuin 82 mm; 4. Panssarintorjuntaan käytettävät ohjatut aseet, mukaan lukien panssarintorjuntaan käytettävät ohjatut ohjukset (ATGM:t), sekä näitä tuotteita varten erityisesti suunnitellut ampumatarvikkeet ja komponentit; 5. Sotilaskäyttöön tarkoitetut panokset ja laitteet, jotka sisältävät energeettisiä aineita; miinat ja vastaavat tarvikkeet; 6. Aseiden tähtäimet, joissa on pimeänäkötoiminto.” [1] EUVL L 24, 29.1.2003, s. 2. [2] EUVL L 105, 27.4.2010, s. 17. [3] EUVL L 24, 29.1.2003, s. 2. [4] EUVL L…